ഡല്ഹിമുംബയ് എക്സ്പ്രസ് ഹൈവേയില് നിന്ന് 1500 കോടി വരെ ടോള് ന്യൂഡല്ഹി: ഡല്ഹിമുംബയ് എക്സ്പ്രസ് ഹൈവേയില് നിന്ന് കേന്ദ്ര സര്ക്കാരിന് പ്രതിമാസം 1000 മുതല് 1500 കോടി രൂപ വരെ ടോള് വരുമാനം ലഭിക്കുമെന്ന് കേന്ദ്ര ഗതാഗത മന്ത്രി നിതിന് ഗഡ്കരി. വരുമാനത്തിന്റെ സ്വര്ണഖനിയാണ് എക്സ്പ്രസ് ഹൈവേ എന്നാണ് മന്ത്രി വിശേഷിപ്പിച്ചത്. 2023 മാര്ച്ചില് അതിവേഗ പാതയുടെ പ്രവര്ത്തനം ആരംഭിക്കാന് കഴിയുമെന്നാണ് പ്രതീക്ഷിക്കുന്നത്.അടുത്ത അഞ്ചു വര്ഷത്തിനുള്ളില് ദേശീയ പാത അഥോറിറ്റി 1.4 ലക്ഷം കോടി രൂപയുടെ വരുമാനം നേടുമെന്നും മന്ത്രി പറഞ്ഞു. നിലിവിലെ വരുമാനം 40,000 കോടി രൂപയാണ്. ഡല്ഹിക്കു പുറമേ നാലു സംസ്ഥാനങ്ങളിലൂടെ കടന്നു പോകുന്ന അതിവേഗ പാതയുടെ നിര്മാണ പുരോഗതി വിലയിരുത്താന് മന്ത്രി കഴിഞ്ഞ ദിവസം കാറില് സഞ്ചരിച്ചിരുന്നു.ദേശീയ പാത അഥോറിറ്റി ഇപ്പോള് കടത്തിന്റെ പിടിയിലല്ല. ഭാവിയിലും കടക്കെണി ഉണ്ട ാകില്ല. അടുത്ത അഞ്ചു വര്ഷത്തിനുള്ളില് വരുമാനം പതിന്മടങ്ങായി വര്ധിക്കുമെന്നും മന്ത്രി പറഞ്ഞു. എന്നാല്, കഴിഞ്ഞ പാര്ലമെന്റ് സമ്മേളനത്തില് ദേശീയ പാത അഥോറിറ്റിക്ക് 3,06,704 കോടി രൂപയുടെ കടബാധ്യതയുണ്ടെ ന്നാണ് മന്ത്രി തന്നെ രാജ്യസഭയില് വ്യക്തമാക്കിയത്.